Source: https://www.riigiteataja.ee/akt/427122019020
Timestamp: 2020-02-20 03:29:06+00:00
Document Index: 6204195

Matched Legal Cases: ['§ 2', '§ 13', '§ 16', '§ 20', '§ 22', '§ 23', '§ 9', '§ 54', '§ 2', '§ 13', '§ 16', '§ 20', '§ 22', '§ 23']

§ 2 Haldusala ja liik
§ 13 Tööaeg
§ 16 Vanema õigused ja kohustused
§ 20 Eelarve ja finantstegevus
§ 22 Lasteaia ümberkorraldamine ja tegevuse lõpetamine
§ 23 Lasteaia põhimääruse kehtestamise ja muutmise kord
RT IV, 27.12.2019, 20
Vastu võetud 18.12.2019 nr 90
Määrus kehtestatakse koolieelse lasteasutuse seaduse § 9 lõigete 2 ja 3 ning Tori Vallavolikogu 26.04.2018 määruse nr 17 „Tori valla põhimäärus“ § 54 lõike 3 alusel.
Koolieelse lasteasutuse nimetus on Sindi Lasteaed (edaspidi lasteaed).
§ 2. Haldusala ja liik
(1) Lasteaed on Tori Vallavalitsuse (edaspidi vallavalitsus) hallatav munitsipaallasteaed.
(2) Lasteaed juhindub oma tegevuses käesolevast põhimäärusest, seadustest ja nende alusel antud õigus- ja haldusaktidest.
(3) Lasteaia liik on lasteaed, mis võimaldab koolieast noorematele lastele hoidu ja alushariduse omandamist.
(1) Lasteaias on sõimerühmad kuni kolmeaastastele lastele ja lasteaiarühmad kuni seitsmeaastastele lastele.
(2) Rühmad komplekteeritakse igaks õppeaastaks, arvestades eelkõige laste vanust ja arengut.
(3) Lasteaias võib moodustada vanemate ettepanekul liitrühmi. Liitrühmas on sõime- ja lasteaiarühmaealised lapsed.
(4) Vallavalitsus võib direktori ettepanekul moodustada lasteaias vastavalt vajadusele sobitusrühmi, kuhu kuuluvad erivajadusega lapsed koos teiste lastega ning erirühmi, kuhu kuuluvad erivajadustega lapsed.
(1) Lasteasutus asub ja tegutseb Tori vallas Pärnu maakonnas.
(2) Lasteasutuse aadress on Kooli tn 2a, Sindi linn, Tori vald, Pärnumaa, 86705.
(2) Lasteaial on võililletüdruku kujutisega logo, tunnuslaul ja lipp.
(1) Lasteaia tööd juhib direktor, kes vastutab oma pädevuse piires õppe- ja kasvatustegevuse ja muude lasteaias läbiviidavate tegevuste, lasteaia üldseisundi ja arengu ning rahaliste vahendite õiguspärase ja otstarbeka kasutamise eest.
(2) Direktor tagab lasteaia tulemusliku töö ja juhib lasteaia tegevust koostöös pedagoogilise nõukogu ja hoolekoguga.
1) vastutab lasteaia arengueesmärkide seadmise ja elluviimise ning eelarvevahendite õiguspärase, sihipärase ja otstarbeka kasutamise eest;
2) jälgib lasteaia eelarve täitmist ja vajadusel esitab ettepanekuid eelarve muutmiseks;
3) vastutab lasteaia valduses oleva vara heaperemeheliku kasutamise ning säilimise eest;
4) teavitab vallavalitsust kirjalikult lasteaia majandusliku seisundi olulisest halvenemisest ja järelevalveasutuse tehtud ettekirjutustest;
5) esitab kord aastas vallavalitsusele ja hoolekogule kirjaliku ülevaate lasteaia õppe- ja kasvatustegevusest, majanduslikust seisust ja raha kasutamisest;
6) koostab pedagoogi ametikoha täitmise konkursi läbiviimise korra ja esitab selle hoolekogule kinnitamiseks, korraldab pedagoogi vaba ametikoha täitmiseks konkursi;
7) kinnitab lasteaia struktuuri, töötajate koosseisu ja töö tasustamise põhimõtted kooskõlastades selle vallavalitsusega;
8) kinnitab töötajate ametijuhendid ning sõlmib, muudab või lõpetab personali töölepingud;
10) tagab lasteaia õppe- ja kasvatuskorralduse vastavuse koolieelse lasteasutuse riikliku õppekavaga;
11) kehtestab lasteaia sisehindamise läbiviimise korra ja kinnitab sisehindamise aruande kooskõlastades selle enne hoolekoguga ja vallavalitsusega;
12) kinnitab lasteaia tegevus- ja päevakava ning pedagoogilise nõukogu ettepanekul lasteaia õppekava, kuulates ära hoolekogu arvamuse;
13) moodustab ja komplekteerib lasteaia rühmad, teeb vallavalitsusele ettepaneku sobitus- ja erirühmade moodustamiseks;
14) kontrollib päevakavast, toitlustamis-, terviseedendus- ja tervisekaitsenõuetest kinnipidamist ning vastutab nende täitmise eest;
15) kinnitab lapse toidukulu päevamaksumuse hoolekogu otsuse alusel;
16) vastutab arengukava ja kodukorra koostamise eest ning korraldab nende avalikustamise lasteasutuse veebilehel;
17) korraldab teabenõuetele, kirjadele, märgukirjadele ja selgitustaotlustele vastamist ja nende lahendamist;
18) korraldab lasteaias laste haigestumise ja vigastuste ennetamiseks ja keskkonna ohutuse hindamiseks riskianalüüsi läbiviimise ning teavitab selle tulemustest personali, hoolekogu ja vallavalitsust;
19) esitab enesekontrolli tuleohutusaruande Päästeameti e-teenuste keskkonnas;
20) täidab muid õigus- ja haldusaktide, töölepingu ning ametijuhendiga talle pandud töökohustusi ja –ülesandeid.
(1) Pedagoogid kuuluvad lasteaia pedagoogilisse nõukogusse, mille ülesanne on lasteasutuse õppe- ja kasvatustegevuse analüüsimine ja hindamine ning direktorile, hoolekogule ning vallavalitsusele õppe- ja kasvatustegevuse parandamiseks ettepanekute tegemine.
(2) Pedagoogilise nõukogu töövorm on koosolek, pedagoogilise nõukogu otsused protokollitakse.
(2) Hoolekogu täidab talle pandud ülesandeid koolieelse lasteasutuse seaduses ja teistes õigusaktides sätestatu alusel ning teeb vallavalitsusele ettepanekuid kooliga seotud küsimuste paremaks lahendamiseks.
(3) Lasteaia hoolekogusse kuuluvad õpetajate esindaja, iga rühma vanemate esindaja ja valla esindaja.
1) kuulab ära direktori aruande õppe- ja kasvatustegevusest, majanduslikust seisust ja raha kasutamisest;
2) annab soovitusi lasteaia eelarve koostamiseks ja eelarvevahendite kasutamiseks;
4) osaleb oma esindaja kaudu lasteaia direktori vabale ametikohale korraldatud konkursi komisjoni töös;
5) teeb vallavalitsusele lapse arenguks vajalike tingimuste olemasolu korral ettepaneku rühmas laste arvu suurendamiseks;
6) osaleb arengukava väljatöötamisel;
8) annab arvamuse lasteaia õppekava kohta;
9) teeb ettepaneku lasteaia lahtiolekuaegade kohta;
10) kinnitab lasteaia pedagoogi vaba ametikoha täitmise konkursi läbiviimise korra;
11) kooskõlastab lasteaia sisehindamise aruande;
12) otsustab lapse toidukulu päevamaksumuse;
13) otsustab teisi seaduste või vallavolikogu otsustega hoolekogu pädevusse antud küsimusi.
(5) Hoolekogu töövormiks on koosolek, mis toimub vähemalt kord kvartalis hoolekogu esimehe või direktori ettepanekul. Hoolekogu koosolekud protokollitakse.
(1) Hoolekogu liikmete valimise algatab lasteaia direktor.
(2) Lasteaia õpetajate esindaja valitakse pedagoogilise nõukogu koosolekul.
(3) Rühma vanemate esindajad valitakse rühmade lastevanemate koosolekul.
(4) Kandidaadi võib esitada iga koosolekust osavõttev vanem, rühma õpetaja või lasteaia direktor.
(5) Valla esindaja määrab hoolekogusse vallavolikogu.
(7) Hoolekogu koosseisu esitab lasteaia direktor vallavalitsusele kinnitamiseks kahe kuu jooksul õppeaasta algusest arvates.
1) esindajaks valitud vanema lapse lasteaia rühmast väljaarvamisel;
4) liikme kirjaliku avalduse alusel.
(10) Hoolekogu liikmete volitused kestavad uute liikmete nimetamiseni.
(11) Hoolekogu liikme volituse ennetähtaegsest lõppemisest teavitab lasteaia direktor vallavalitsust ning esitab vajadusel taotluse hoolekogu koosseisu muutmiseks koos uue esindaja andmetega.
(1) Õppe- ja kasvatustegevus toimub eesti keeles.
(2) Õppe- ja kasvatustegevus võib lasteaia rühmas toimuda ka vene keeles vallavolikogu vastava otsuse alusel.
Õppeaasta kestab 1. septembrist kuni järgmise aasta 31.augustini.
§ 13. Tööaeg
(2) Lasteaia lahtioleku aja otsustab hoolekogu ettepanekul vallavalitsus.
(3) Lasteaia õppe- ja kasvatustegevus toimub tegevus- ja päevakava alusel.
4) lasteaia töötajate igakülgsele abile ja toetusele alushariduse omandamisel.
§ 16. Vanema õigused ja kohustused
3) tutvuda lasteaia õppe-, tegevus- ja päevakavaga, kodukorraga, menüüga ja muude lasteaia tegevust reguleerivate dokumentidega, saada teavet lasteaia töökorralduse kohta;
4) pöörduda kasvatamist ja õpetamist puudutavate küsimuste korral hoolekogu, direktori, vallavalitsuse poole;
5) saada tuge ja nõu õppe- ja kasvatusküsimustes;
6) olla valitud lasteaia hoolekogusse.
3) informeerima lasteaia direktorit kirjalikult lapse terviseseisundist tulenevatest eritingimustest;
4) tegema koostööd lasteaiaga käesolevas määruses ja kehtestatud õigusaktides sätestatud tingimustel ja korras.
(2) Lasteaia pedagoogid on õpetajaid, direktor, õppealajuhataja ning teised õppe- ja kasvatusalal töötavad isikud.
(3) Lasteaia personali miinimumkoosseisu kinnitab valdkonna eest vastutav minister määrusega.
1) saada tööülesannete täitmiseks eelarve piires vajalikke vahendeid;
2) saada täiendkoolitust;
3) esitada direktorile ettepanekuid õppe- ja kasvatustegevuse paremaks korraldamiseks ja arengukava täiendamiseks;
4) esitada direktorile ettepanekuid töö paremaks korraldamiseks;
5) saada tööülesannete täitmiseks vajalikku informatsiooni;
6) pöörduda lasteaia hoolekogu poole ettepanekute ja probleemidega, millele ei ole lasteaiasiseselt lahendust leitud.
(2) Personali kohustused:
1) tagada lasteaias laste turvalisus;
2) mitte avalikustada lapselt saadud teavet lapse perekonna kohta;
3) andma teavet Tori valla ametnikule, kelle pädevusse kuuluvad sotsiaaltöö või lastekaitseküsimused, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.
(3) Pedagoogide kohustused:
4) tagada õppe-, tegevus- ja päevakava järgimine;
5) jälgida laste tervislikku seisundit ja vajadusel suunata lapsi tervisekontrolli.
(1) Lasteaia vara moodustavad vallavalitsuse poolt sihtotstarbeliseks kasutamiseks ja valdamiseks antud maa, hoone, rajatised, seadmed, inventar ja muu vara.
(2) Lasteaia vara kuulub Tori valla omandisse, selle valdamine, kasutamine ja käsutamine toimub vallavolikogu kehtestatud korras.
§ 20. Eelarve ja finantstegevus
(1) Lasteaial on oma eelarve, mis on vallaeelarve osa. Lasteaed kasutab vallavalitsuse pangakontot.
(2) Lasteaia eelarve eelnõu koostab direktor, eelnõule annab arvamuse hoolekogu ja kiidab heaks vallavalitsus. Lasteaia eelarve kinnitab vallavolikogu.
(3) Lasteaia finantstegevust juhib lasteaia direktor.
(4) Lasteaed võib sihtasutustelt, äriühingutelt, mittetulundusühingutelt ja üksikisikutelt vastu võtta toetusi ja annetusi.
(5) Lasteaial on õigus osutada tema kasutuses ja valduses oleva varaga tasulisi teenuseid. Tasuliste teenuste loetelu ja hinnakirja kehtestab direktori ettepanekul vallavalitsus.
(6) Lasteaia direktor teavitab vallavalitsust kõigist lasteaia tuludest (va riigi- ja vallaeelarve eraldised), sh laekumistest eraõiguslikelt juriidilistelt isikutelt, annetustest ning lasteaia õppekavavälisest tegevusest saadud tuludest ning tagab nimetatud vahendite arvestuse raamatupidamises.
(1) Asjaajamine lasteaias toimub direktori poolt kinnitatud asjaajamiskorra alusel.
(2) Lasteaed esitab aruandeid riigi ja valla õigusaktidega kehtestatud korras ja tähtaegadeks.
(3) Lasteaed täidab kohustuslikke õppe- ja kasvatustegevuse alaseid dokumente haridus- ja teadusministri määrusega kehtestatud korras.
(4) Lasteaial on kodulehekülg www.sindilasteaed.ee.
§ 22. Lasteaia ümberkorraldamine ja tegevuse lõpetamine
(3) Lasteaia tegevuse lõpetamisel tagab vallavalitsus lastele võimaluse jätkata teenuse kasutamist teises lasteaias.
§ 23. Lasteaia põhimääruse kehtestamise ja muutmise kord
(1) Põhimääruse kinnitab, muudab või tunnistab kehtetuks Tori Vallavolikogu.
(2) Põhimääruse muutmise eelnõu valmistab ette lasteaia direktor ja esitab selle vallavalitsusele heakskiitmiseks.
(3) Põhimääruse või selle muutmise eelnõu peab enne vallavolikogule esitamist heaks kiitma vallavolikogu vastav alatine komisjon.
(1) Kehtetuks tunnistatakse Sindi Linnavolikogu 19.01.2011 määrus nr 18 „Sindi Lasteaia põhimäärus“ .
(2) Määrus jõustub 1. jaanuaril 2020.